**FELHÍVÁS SZENTENDREI EGYESÜLETEK ÉS SZENTENDREI OKTATÁSI INTÉZMÉNYEK RÉSZÉRE!**

**„VÁROSI SPORTKARÁCSONY 2019”**

Szentendre Város Önkormányzata az idei évben is szeretné a város sportegyesületeivel, sportolóival és testnevelőivel közösen ünnepelni a karácsonyt. Idén decemberben már kilencedik alkalommal kerül megrendezésre a **Városi Sportkarácsony** rendezvény.

**Helyszín: Szentendre, Városháza Díszterem**

**Időpont: 2019. december 12. (csütörtök) 17.00 óra**

A díjátadón szeretnénk a városi sportegyesületek példamutató munkát végző edzőjét, egyesületét, különböző kategóriákban és korosztályban kiemelkedő eredményt elérő amatőr és profi sportolóit, valamint a szentendrei oktatási intézményeink kiváló testnevelést végző tanárát elismerni.

Az ajánlott sportolók, csapatok és edzőik, testnevelő tanárok az alábbi kategóriákban kerülnek díjazásra:

1. Szentendre város 2018/19 szezon legjobb egyéni gyermek (11-15 év között) amatőr/profi, lány/fiú sportolója

2. Szentendre város 2018/19 szezon legjobb egyéni ifjúsági (16-20 év között) amatőr/profi, lány/fiú sportolója

3. Szentendre város 2018/19 szezon legjobb egyéni felnőtt (20+) amatőr/profi, női/férfi sportolója

4. Szentendre város 2018/19 szezon legjobb edzője egyéni és csapat kategóriában

5. Szentendre város 2018/19 szezon legjobb gyermekcsapat amatőr/profi, lány/fiú kategóriában

6. Szentendre város 2018/19 szezon legjobb ifjúsági csapat amatőr/profi, lány/fiú kategóriában

7. Szentendre város 2018/19 szezon legjobb felnőttcsapat amatőr/profi, női/férfi

kategóriában

8. Szentendre város 2018/19 szezon legsikeresebb egyesülete

9. Szentendre város 2018/19 szezon legkiválóbb testnevelő tanára

Amatőr: Szentendrén működő diák és sportegyesületek színeiben 2018/2019 versenyszezonban **területi, megyei versenyek** kategóriában **kiemelkedő eredményeket** elért sportolók és csapatok

Profi: Szentendrén működő sportegyesületek színeiben 2018/2019 versenyszezonban **országos és nemzetközi**kategóriában **kiemelkedő eredményeket** elért sportolók

Minden kategóriából egyesületenként egy ajánlást fogadunk el.

A beérkezett ajánlásokat az önkormányzat által kijelölt többtagú grémium fogja elbírálni.

Az eredményről december 5-ig írásban értesítést küldünk.

**Az ajánlások mellé 5 -8 mondat méltatást legyenek kedvesek írni!**

A beérkezett ajánlásokat **postai úton vagy személyesen lezárt borítékban** kérjük megküldeni!

**Cím:** 2000 Szentendre, Városház tér 3. A borítékra írják rá: „**Városi Sportkarácsony 2019”**

**Nevezési határidő: 2019. november 29. (péntek) 12.00h-ig**

A nevezési lapok letölthetők a [www.szentendre.hu](http://www.szentendre.hu/) oldalon